วังบริหาร (ซาตูมาเร)

วังบริหาร () เป็นอาคารสูง 97 เมตรในซาตูมาเร ประเทศโรมาเนีย ถือเป็นอาคารที่สูงที่สุดในทรานซิลวาเนียและสูงที่สุดอาคารหนึ่งในประเทศ ใช้งานเป็นอาคารที่ทำการของสภานครซาตูมาเร และสร้างขึ้นด้วยสถาปัตยกรรมบรูทัลลิสต์Modernismul liric si avatarurile modernismului 

ประวัติศาสตร์
ในทศวรรษ 1960 นครซาตูมาเรมีการพัฒนาสาธารณูปโภคครั้งใหญ่ภายใต้รัฐบาลคอมมิวนิสต์ โดยพรรคคอมมิวนิสต์โรมาเนียประสงค์จะก่อสร้างศูนย์กลางใหม่ให้กับนครซาตูมาเร โดยที่ตรงกลางเป็นอาคารที่จะมาเป็นจุดหมายตาใหม่ของเมือง อาคารเริ่มก่อสร้างในปี 1972 โดยมีสถาปนิกหลักคือนิโกไล โปรุมเบสกู จากยัช และลูโดวิก แกย์ ชาวเมืองซาตูมาเร เป็นผู้ช่วยสถาปนิก อาคารก่อสร้างแล้วเสร็จในปี 1984 โดยใช้แรงงานมากกว่า 1,000 คน

อาคารประกอบด้วยอาคารย่อยสามอาคารและอาคารสูงตรงกลางหนึ่งอาคาร ซึ่งมีความหมายแทนกลุ่มชาติพันธุ์ของเทศมณฑลซาตูมาเร อาคารขนาดเล็กกว่าทั้งสามแทนชาวโรมาเนีย, ชาวเยอรมัน และ ชาวฮังการี โดยมีอาคารใหญ่ตรงกลางเป็นสัญลักษณ์แทนการรวมกันเป็นหนึ่งของทั้งสามกลุ่มชาติพันธุ์

ปัจจุบันอาคารเป็นที่ทำการขององค์การรัฐบาลระดับท้องถิ่น ตั้งแต่สภานครซาตูมาเร สภาจังหวัด และสำนักงานวัฒนธรรม Palatul Administrativ din Satu Mare - cea mai înaltă clădire din Transilvania , Agerpres, March 10, 2014

อ้างอิง

 A formal description (Romanian)

Category:สิ่งก่อสร้างในซาตูมาเร
Category:สถาปัตยกรรมบรูทัลลิสต์ในประเทศโรมาเนีย